Ջեյմի Պատերսոն

Ջեյմի Չարլզ Ստյուարտ Պատերսոն (, ), շոտլանդացի ֆուտբոլիստ, վինգեր։ Հանդես է գալիս անգլիական «Բրիստոլ Սիթիի» կազմում։

Ակումբային կարիերա

««Ուոլսոլ»» 
Անգլիական թիմի հիմնական կազմում ֆուտբոլիստն իր դեբյուտը նշել է 2010 թվականի օգոստոսի 31-ին՝ Լիգայի գավաթի խաղարկության շրջանակներում կայացած «Չեստերֆիլդի» դեմ խաղում։ Իր առաջին գոլը խփել է 2011 թվականի նոյեմբերի 5-ին՝ «Հադերսֆիլդ Թաունի» դեմ խաղում, որն ավարտվել է 1-1 հաշվով։

2012-13 մրցաշրջանի իր առաջին գոլը Ջեյմին խփել է 2012 թվականի սեպտեմբերի 1-ին՝ «Բրենտֆորդի» դեմ խաղում։ 2013 թվականի փետրվարի 2-ին ֆուտբոլիստը դուբլի հեղինակ է դարձել «Օլդհեմ Աթլետիկի» դեմ խաղում։ Ապրիլի 1-ին տեղի ունեցած «Կովենտրի Սիթիի» դեմ խաղում Պատերսոնը նորից դարձել է գոլի հեղինակ, իսկ հանդիպումն ավարտվել է 4-0 հաշվով։

«Նոթինգհեմ Ֆորեստ» 
2013 թվականի հուլիսի 2-ին Ջեյմի Պատերսոնը տեղափոխվել է «Նոթինգհեմ Ֆորեստ»։ Նա թիմի հետ կնքել է 3 տարվա պայմանագիր։ Իր առաջին գոլը խփել է հուլիսի 20-ին՝ մինչմրցաշրջանային հավաքի շրջանակներում կայացած «Ռոյալ Անտվերպի» դեմ խաղում մ։ Ջեյմին իր առաջին պաշտոնական գոլը խփել է 2014 թվականի հունվարի 5-ին՝ Անգլիայի գավաթի խաղարկության շրջանակներում կայացած «Վեստ Հեմ Յունայթեդի» դեմ խաղում։ Իսկ Չեմպիոնշիպի շրջանակներում նա իր առաջին գոլը խփել է «Բոլթոն Ուոնդերերսի» դեմ խաղում, որն ավարտվել է 1-1 հաշվով։ Փետրվարի 11-ին կայացած «Հադերսֆիլդ Թաունի» դեմ խաղում նա դարձել է դուբլի հեղինակ։ Հանդիպումն ավարտվել է 3-0 հաշվով։ 2013-14 մրցաշրջանի ընթացքում ֆուտբոլիստը մասնակցել է 39 հանդիպման և դարձել է 12 գոլի հեղինակ։

2014-15 մրցաշրջանի ընթացքում Պատերսոնը մասնակցել է 25 հանդիպման և դարձել է ընդամենը 1 գոլի հեղինակ, որն էլ խփել է 2014 թվականի սեպտեմբերի 17-ին՝ «Ֆուլհեմի» դեմ խաղում։

«Հադերսֆիլդ Թաուն» 
2015 թվականի սեպտեմբերի 1-ին 1 տարի վարձակալության ժամկետով Պատերսոնը տեղափոխվել է «Հադերսֆիլդ Թաուն»։ Նոր թիմի կազմում նա իր առաջին հանդիպումն անցկացրել է սեպտեմբերի 12-ին՝ մասնակցելով «Կարդիֆ Սիթիի» դեմ խաղին։ Իր առաջին գոլը Ջեյմին խփել է 2015 թվականի հոկտեմբերի 21-ին։

«Բրիստոլ Սիթի» 
2016 թվականի օգոստոսի 27-ին Ջեյմի Պատերսոնը 3 տարվա պայմանագիր է կնքել «Բրիստոլ Սիթիի» հետ։ Նա իր առաջին գոլը խփել է 2016 թվականի հոկտեմբերի 1-ին կայացած «Նոթինգհեմ Ֆորեստի» դեմ խաղում։

Ծանոթագրություններ

Արտաքին հղումներ 

Ֆուտբոլի կիսապաշտպաններ
Հադերսֆիլդ Թաունի ֆուտբոլիստներ
Անգլիացի ֆուտբոլիստներ
Նոթինգհեմ Ֆորեստի ֆուտբոլիստներ
Դերբի Կաունտիի ֆուտբոլիստներ
Անգլիական ֆուտբոլի լիգայի խաղացողներ
Բրիստոլ Սիթիի ֆուտբոլիստներ
Ֆուտբոլի հարձակվողներ